Diari Oficial de la Generalitat Valenciana


Sumari del DOGV 3142, del 15-12-1997 (1997/12867)

ORDRE de 4 de desembre de 1997, de la Conselleria de Benestar Social, per la qual es modifica la de 5 de setembre de 1997 de la mateixa conselleria, relativa a la convocatòria de subvencions destinades a la tecnificació de clubs esportius de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3142

Data del DOGV
:   15-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12169


Data del document
:   04-12-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

4053 ORDRE de 4 de desembre de 1997, de la Conselleria de Benestar Social, per la qual es modifica la de 5 de setembre de 1997 de la mateixa conselleria, relativa a la convocatòria de subvencions destinades a la tecnificació de clubs esportius de la Comunitat Valenciana. [97/X12457]
  
L'Ordre de 25 de març de 1997, de la Conselleria de Benestar Social (DOGV núm. 2.975, de 21 d'abril) convocava i regulava el procediment de concessió de subvencions destinades a la tecnificació del clubs esportius de la Comunitat Valenciana amb participació en competicions internacionals i/o de màxima categoria nacional d'esport no professional per a l'any 1997.
  
Posteriorment, la trajectòria d'alguns d'aquests clubs en la seua participació en competicions internacionals va ser de tal envergadura que van necessitar un major finançament i suport institucional, cosa que va motivar que es modificara l'import global d'aquestes subvencions mitjançant l'Ordre de la Conselleria de Benestar Social de 5 de setembre de 1997 (DOGV núm. 3.095, de 8 d'octubre de 1997) i aquesta mateixa circumstància es la que motiva igualment que s'incremente l'esmentat import novament.
  
Per això, fent ús de les competències en matèria d'esport, assignades pel Decret 4/1997, de 26 de febrer, del president de la Generalitat Valenciana, a la Conselleria de Benestar Social i conformement amb el que disposa l'article 25 de la Llei 5/1983, de 30 de desembre, de Govern Valencià,
  
ORDENE
  
Article 1
  
Modificar l'import global màxim de les subvencions a clubs d'elit de la Comunitat Valenciana previst en l'Ordre de la Conselleria de Benestar Social, de data 5 de setembre de 1997 (DOGV 3.095, de 8 d'octubre de 1997 i ampliar-lo en tres milions cent mil pessetes (3.100.000 PTA.), amb càrrec a la línia 4.03 del capítol IV de la secció 16 servei 02 i programa 457.10 dels Pressupostos de la Generalitat Valenciana per al 1997.
  
Article 2
  
El termini de presentació de les justificacions de les subvencions requerides per als beneficiaris de les subvencions concedides en base a aquesta ordre conclourà el 15 de desembre de 1997.
  
DISPOSICIONS FINALS
  
Primera
  
Aquesta ordre entrarà en vigor el dia de la seua publicació al Diari Oficial de la Generalitat Valenciana.
  
Segona
  
Per a l'adequat desenvolupament i execució del que disposa aquesta ordre, es delega en el director general d'Esports la facultat per dictar les resolucions de concessió de noves subvencions si n'hi haguera, així com per dictar les resolucions necessàries per a la seua aplicació.
  
Tercera
  
Contra aquesta ordre, que exhaureix la via administrativa, es podrà interposar un recurs contenciós administratiu davant la Sala Contenciosa Administrativa del Tribuna Superior de Justícia de la Comunitat Valenciana, en el termini de dos mesos comptadors des del dia de la seua publicació. La interposició del recurs requerirà una comunicació prèvia a la Conselleria de Benestar Social.
  
Tot això conformement amb el que disposen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de desembre de 1997
  
La consellera de Benestar Social,
  
MARCELA MIRÓ PÉREZ